ddrg/super_eurlex huggingface dataset:
Uredba Komisije (ES) št. 778/2002

z dne 7. maja 2002

o spremembi Uredbe (ES) št. 2799/1999 o določitvi podrobnih pravil za uporabo Uredbe Sveta (ES) št. 1255/1999 glede dodeljevanja pomoči za posneto mleko in posneto mleko v prahu, ki je namenjeno za krmo za živali, in o prodaji takega posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo Komisije (ES) št. 509/2002 [2], in zlasti členov 10 in 15 Uredbe,

ob upoštevanju naslednjega:

(1) Uredba Komisije (ES) št. 2799/1999 [3], kakor je bila nazadnje spremenjena z Uredbo (ES) št. 213/2001 [4], je prenovitev Uredbe Komisije (EGS) št. 1725/79 z dne 26. julija 1979 o pravilih za dodeljevanje pomoči za posneto mleko, predelano v krmne mešanice, in posneto mleko v prahu, namenjeno za krmo telet [5]. Pod pogoji člena 1(3) Uredbe (EGS) št. 1725/79 in v skladu z njeno uporabo v praksi vsebujejo mešanice, namenjene za proizvodnjo krmnih mešanic, posneto mleko v prahu, ki se mu lahko doda ena ali več sestavin, navedenih v tem odstavku. Za odpravo slehernega dvoma glede razlage člena 4 Uredbe (ES) št. 2799/1999, ki določa zahteve glede sestave mešanic, bi bilo treba tako uporabo v praksi v državah članicah potrditi, navedeni člen pa razjasniti za nazaj.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

V členu 4 Uredbe (ES) št. 2799/1999 se točka (a) nadomesti z:

"(a) posneto mleko v prahu in, v nekaterih primerih,"

.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. maja 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 340, 31.12.1999, str. 3.

[4] UL L 37, 7.2.2001, str. 1.

[5] UL L 199, 7.8.1979, str. 1.

--------------------------------------------------
Uredba Komisije (ES) št. 2384/2002

z dne 30. decembra 2002

o spremembi Uredbe (EGS) št 2837/93 o podrobnih pravilih za uporabo Uredbe Sveta (EGS) št. 2019/93 v zvezi z ohranjanjem oljčnih nasadov na tradicionalnih območjih pridelovanja oljk

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke glede nekaterih kmetijskih proizvodov [1], kakor je bila nazadnje spremenjena z Uredbo (ES) št. 442/2002 [2], in zlasti člena 11(2) Uredbe,

ob upoštevanju naslednjega:

(1) Uredba Komisije (EGS) št. 2837/93 [3], kakor je bila nazadnje spremenjena z Uredbo (ES) št. 2813/94 [4], določa pogoje za odobritev pavšalne pomoči na hektar za vzdrževanje oljčnih nasadov na tradicionalnih območjih pridelovanja oljk na manjših egejskih otokih.

(2) Obstajajo razlogi, da se merilom za pridobitev pomoči, določenim v členu 1 Uredbe (EGS) št. 2837/93, doda pogoj, ki ustreza členu 24(1) Uredbe Komisije (ES) št. 2366/98 z dne 30. oktobra 1998 o podrobnih pravilih za uporabo programa pomoči za proizvodnjo oljčnega olja za tržna leta 1998/99, 1999/2000, 2000/01, 2001/02, 2002/03 in 2003/04 [5], kakor je bila nazadnje spremenjena z Uredbo (ES) št.1249/2002 [6], ki določa najmanjšo velikost parcele za pridelovanje oljk, za katero se lahko odobri pomoč za proizvodnjo oljčnega olja.

(3) Uredbo (EGS) št. 2837/93 je zato treba spremeniti.

(4) Ukrepi, predvideni s to Uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Členu 1 Uredbe (EGS) št. 2837/93 se doda naslednja točka:

"(e) ki imajo najmanjšo velikost, določeno v drugem pododstavku člena 24(1) Uredbe Komisije (ES) št. 2366/98 [7]."

Člen 2

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2002

Za Komisijo

Franz Fischler

Član Komisije

[1] UL L 184, 27.7.1993, str. 1.

[2] UL L 68, 12.3.2002, str. 4.

[3] UL L 260, 19.10.1993, str. 5.

[4] UL L 298, 19.11.1994, str. 24.

[5] UL L 293, 31.10.1998, str. 50.

[6] UL L 183, 12.7.2002, str. 5.

[7] UL L 293, 31.10.1998, str. 50.

--------------------------------------------------
Uredba Komisije (ES) št. 244/2002

z dne 8. februarja 2002

o dopolnitvi Priloge k Uredbi (ES) št. 2301/97 o vnosu nekaterih imen v "Register certifikatov o posebnih lastnostih", predvidenega z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 9(1) Uredbe,

ob upoštevanju naslednjega:

(1) V skladu s členom 7 Uredbe (EGS) št. 2082/92 je Finska Komisiji poslala vlogo za vpis imena "Sahti" v register certifikatov o posebnih lastnostih.

(2) Opis "zajamčena tradicionalna posebnost" se lahko uporablja le z imeni, ki so vneseni v ta register.

(3) Komisija po objavi v Uradnem listu Evropskih skupnosti [2] ni prejela nobenega ugovora po členu 8 navedene uredbe glede imena iz Priloge k tej uredbi.

(4) Zaradi tega je treba ime, navedeno v Prilogi, vnesti v register certifikatov o posebnih lastnostih in ga tako zaščititi kot zajamčeno tradicionalno posebnost v Skupnosti po členu 13(2) Uredbe (EGS) št. 2082/92.

(5) Priloga k tej uredbi dopolnjuje Prilogo k Uredbi Komisije (ES) št. 2301/97 [3], kakor je bila nazadnje spremenjena z Uredbo (ES) št. 2430/2001 [4] –

SPREJELA NASLEDNJO UREDBO:

Člen 1

Ime iz Priloge k tej uredbi se doda v Prilogo k Uredbi (ES) št. 2301/97 in se vnese v register certifikatov o posebnih lastnostih v skladu s členom 9(1) Uredbe (EGS) št. 2082/92.

Zaščiti se v skladu s členom 13(2) navedene uredbe.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. februarja 2002

Za Komisijo

FRANZ Fischler

Član Komisije

[1] UL L 208, 24.7.1992, str. 9.

[2] UL C 125, 26.4.2001, str. 5.

[3] UL L 319, 21.11.1997, str. 8.

[4] UL L 328, 13.12.2001, str. 29.

--------------------------------------------------

PRILOGA

Pivo

- Sahti

--------------------------------------------------
Uredba Komisije (ES) št. 688/2002

z dne 22. aprila 2002

o dopolnitvi Priloge k Uredbi (ES) št. 2301/97 o vnosu nekaterih imen v register certifikatov o posebnih lastnostih, predvidenem z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila (Panellets)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 9(1) Uredbe,

ob upoštevanju naslednjega:

(1) V skladu s členom 7 Uredbe (EGS) št. 2082/92 je Španija Komisiji poslala vlogo za vpis imena "Panellets" v register certifikatov o posebnih lastnostih.

(2) Opis "zajamčena tradicionalna posebnost" se lahko uporablja le z imeni, ki so vneseni v ta register.

(3) Komisija po objavi v Uradnem listu Evropskih skupnosti [2] ni prejela nobenega ugovora po členu 8 navedene uredbe glede imena iz Priloge k tej uredbi.

(4) Zaradi tega je treba ime, navedeno v Prilogi, vnesti v register certifikatov o posebnih lastnostih in ga tako zaščititi kot zajamčeno tradicionalno posebnost v Skupnosti po členu 13(1) Uredbe (EGS) št. 2082/92.

(5) Priloga k tej uredbi dopolnjuje Prilogo k Uredbi Komisije (ES) št. 2301/97 [3], kakor je bila nazadnje spremenjena z Uredbo (ES) št. 244/2002 [4] –

SPREJELA NASLEDNJO UREDBO:

Člen 1

Ime v Prilogi k tej uredbi se doda v Prilogo k Uredbi (ES) št. 2301/97 in se vnese v register certifikatov o posebnih lastnostih v skladu s členom 9(1) Uredbe (EGS) št. 2082/92.

Zaščiti se v skladu s členom 13(1) navedene uredbe.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 2002

Za Komisijo

Franz Fischler

Član Komisije

[1] UL L 208, 24.7.1992, str. 9.

[2] UL C 5, 9.1.2001, str. 3.

[3] UL L 319, 21.11.1997, str. 8.

[4] UL L 39, 9.2.2002, str. 11.

--------------------------------------------------

PRILOGA

Kruh, fino pecivo, slaščice in drugi pekovski izdelki

- Panellets

--------------------------------------------------
Uredba Komisije (ES) št. 265/2002

z dne 13. februarja 2002

o spremembi Uredbe (EGS) št. 2742/90 o določitvi podrobnih pravil za uporabo Uredbe Sveta (EGS) št. 2204/90

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2204/90 z dne 24. julija 1990 o določitvi dodatnih splošnih pravil o skupni ureditvi trga za mleko in mlečne proizvode glede sira [1], kakor je bila spremenjena z Uredbo (ES) št. 2583/2001 [2], in zlasti člena 5 Uredbe,

ob upoštevanju naslednjega:

(1) Člen 3(3) Uredbe (EGS) št. 2204/90 predvideva kazen v primerih uporabe kazeinov in/ali kazeinatov v proizvodnji sira brez odobritve. Kazen Skupnosti je enaka 110 % razlike med vrednostjo posnetega mleka, potrebnega za izdelavo 100 kg kazeinov in/ali kazeinatov, ki izhaja iz tržne cene za posneto mleko v prahu na eni strani in za kazeine in kazeinate na drugi.

(2) Člen 4(1) Uredbe Komisije (EGS) št. 2742/90 [3], kakor je bila nazadnje spremenjena z Uredbo (ES) št. 78/96 [4], določa vsoto ki jo je treba plačati za količine kazeina in/ali kazeinatov, uporabljenih v proizvodnji sira brez odobritve 183 EUR na 100 kg ob upoštevanju cen za kazeine in kazeinate, zabeleženih na trgih v drugi polovici leta 1995. Navedeno vsoto je treba zmanjšati glede na tržno ceno posnetega mleka v prahu in tržno ceno kazeinov in kazeinatov, zabeleženih v zadnjem četrtletju 2001.

(3) Cene, zabeležene na trgih v zadnjem četrtletju 2001 so 206,96 EUR na 100 kg za posneto mleko v prahu in 562,00 EUR na 100 kg za kazeine in kazeinate.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Člen 4(1) Uredbe (EGS) št. 2742/90 se nadomesti z naslednjim:

"1. Vsota, ki jo je treba plačati skladno s členom 3(3) Uredbe (EGS) št. 2204/90 je 65,00 EUR na 100 kg kazeinov in/ali kazeinatov ob upoštevanju cene posnetega mleka v prahu in cene kazeinov in kazeinatov, zabeleženih na trgu v zadnjem četrtletju 2001."

Člen 2

Ta uredba začne veljati peti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. februarja 2002

Za Komisijo

Franz Fischler

Član Komisije

[1] UL L 201, 31.7.1990, str. 7.

[2] UL L 345, 29.12.2001, str. 6.

[3] UL L 264, 27.9.1990, str. 20.

[4] UL L 15, 20.1.1996, str. 15.

--------------------------------------------------
Uredba Komisije (ES) št. 1228/2002

z dne 8. julija 2002

o izdaji uvoznih dovoljenj za nekatere konzervirane gobe in o razveljavitvi Uredbe (ES) št. 1218/2002

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Komisije (ES) št. 2125/95 z dne 6. septembra 1995 o odprtju in upravljanju tarifnih kvot Skupnosti za konzervirane gobe [1], kakor je bila nazadnje spremenjena z Uredbo Komisije (ES) št. 453/2002 [2] in zlasti člena 6(4) Uredbe,

ob upoštevanju naslednjega:

(1) Člen 6(4) Uredbe (ES) št. 2125/95 določa, da mora Komisija v primeru, ko zaprošene količine presegajo razpoložljivo količino, določiti pavšalno znižanje v odstotkih in začasno ukiniti izdajo dovoljenj v zvezi s poznejšimi zahtevki.

(2) Količine, za katere so bili vloženi zahtevki 1. in 2. julija 2002 v skladu s členom 4(1)(a) Uredbe (ES) št. 2125/95 za proizvode s poreklom iz Kitajske, presegajo razpoložljive količine. Obseg, do katerega smejo biti dovoljenja izdana in čas, za kako dolgo je treba začasno ukiniti izdajo dovoljenj, je treba določiti zato za vse poznejše zahtevke.

(3) Preverjanje je pokazalo, da so bile v Uredbi (ES) št. 1218/2002 napake, ki so prizadele vse zadevne izvajalce, v zvezi z izdajo uvoznih dovoljenj za nekatere konzervirane gobe. Uredbo je treba zato razveljaviti in jo nadomestiti z učinkom veljavnosti od dne začetka veljavnosti –

SPREJELA NASLEDNJO UREDBO:

Člen 1

Uvozna dovoljenja, za katera so bili vloženi zahtevki 1. in 2. julija 2002 v skladu s členom 4(1)(a) Uredbe (ES) št. 2125/95 za proizvode s poreklom iz Kitajske in so bila predložena Komisiji 3. julija 2002, se izdajo z besedilom, določenim v členu 11(1) navedene uredbe, za 19,23 % zaprošene količine.

Člen 2

Izdaja uvoznih dovoljenj za proizvode s poreklom iz Kitajske, za katera so bili zahtevki vloženi v skladu z Uredbo (ES) št. 2125/95, se začasno ukine v zvezi z zahtevki, vloženimi od 3. julija do vključno 31. decembra 2002.

Člen 3

Uredba (ES) št. 1218/2002 se razveljavi.

Člen 4

Ta uredba začne veljati 9. julija 2002.

Uporablja se od 6. julija 2002 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. julija 2002

Za Komisijo

J. M. Silva Rodríguez

Generalni direktor za kmetijstvo

[1] UL L 212, 7.9.1995, str. 16.

[2] UL L 72, 14.3.2002, str. 9.

--------------------------------------------------
Uredba Komisije (ES) št. 357/2002

z dne 26. februarja 2002

o izdajanju uvoznih dovoljenj za sladkor ter mešanice sladkorja in kakava s poreklom v državah AKP/ČDO in ES/ČDO

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2001/822/ES z dne 27. novembra 2001 o pridružitvi čezmorskih držav in ozemelj k Evropski skupnosti [1],

ob upoštevanju Uredbe Komisije (ES) št. 192/2002 z dne 31. januarja 2002 o podrobnih pravilih za izdajanje uvoznih dovoljenj za sladkor ter mešanice sladkorja in kakava s poreklom v državah AKP/ČDO ali ES/ČDO [2] in zlasti člena 6(3) Uredbe,

ob upoštevanju naslednjega:

(1) Člen 6(4) Priloge III k Odločbi 2002/822/ES dovoljuje kumulacijo porekla v AKP/ES-ČDO za proizvode, ki spadajo pod poglavje 17 in oznaki KN 18061030 ter 18061090, največ do letne količine 28000 ton sladkorja.

(2) Pri nacionalnih organih so bili v skladu z Uredbo (ES) št. 192/2002 vloženi zahtevki za izdajo uvoznih dovoljenj za skupno količino, ki presega količino, dovoljeno po Odločbi 2001/822/ES.

(3) Člen 6(3) Uredbe (ES) št. 192/2002 določa, da mora Komisija, kadar zahtevki za dovoljenja zajemajo letno količino nad 28000 ton, sprejeti uredbo o določitvi enotnega koeficienta znižanja, ki se uporabi za vsak vložen zahtevek, in ustaviti vlaganje nadaljnjih zahtevkov za tekoče leto.

(4) Komisija mora zato določiti enoten koeficient znižanja za izdajanje uvoznih dovoljenj in ustaviti predložitev nadaljnjih zahtevkov za dovoljenja za leto 2002 –

SPREJELA NASLEDNJO UREDBO:

Člen 1

Uvozna dovoljenja, zajeta v zahtevkih, vloženih do 14. februarja 2002 na podlagi člena 6 Uredbe (ES) št. 192/2002 za 45000 ton, se izdajo za 62,22222 % zaprošene količine.

Člen 2

Vlaganje nadaljnjih zahtevkov za 2002 se ustavi.

Člen 3

Ta uredba začne veljati 27. februarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 2002

Za Komisijo

Franz Fischler

Član Komisije

[1] UL L 314, 30.11.2001, str. 1.

[2] UL L 31, 1.2.2002, str. 55.

--------------------------------------------------
Uredba Sveta (ES) št. 1149/2002

z dne 27. junija 2002

o odprtju avtonomne kvote za uvoz visokokakovostnega govejega mesa

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Glede na interes Skupnosti za razvoj skladnih trgovinskih odnosov s tretjimi državami je treba zagotoviti odprtje uvozne tarifne kvote Skupnosti v višini 1000 ton visokokakovostnega svežega, ohlajenega ali zamrznjenega govejega mesa kot avtonomni ukrep.

(2) Kljub težavam v letu 2001 se trg govejega mesa zdaj stabilizira. Povpraševanje potrošnikov v Skupnosti se povečuje, zlasti po visokokakovostnem govejem mesu. Dodatno zmanjšanje tarifne kvote za visokokakovostno goveje meso bi zadovoljilo interese potrošnikov, kot tudi dobaviteljev. Ne bi pa imelo bistvenega vpliva na skupno količino uvoza govejega mesa v Skupnost.

(3) Vsem zadevnim dobaviteljem v Skupnosti je treba ponuditi enak in nenehen dostop do te kvote. Prav tako je treba zagotoviti ustrezen nadzor. V ta namen bi morala uporaba kvote temeljiti na predložitvi potrdila o pristnosti, ki jamči za vrsto in poreklo proizvodov.

(4) V skladu s členom 32 Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] upravlja tarifne kvote za proizvode, ki jih ureja ta uredba, Komisija v skladu s podrobnimi pravili, sprejetimi po postopku, ki je določen v členu 43 navedene uredbe –

SPREJEL NASLEDNJO UREDBO:

Člen 1

1. Odpre se letna uvozna tarifna kvota Skupnosti v višini 1000 ton, izražena v masi proizvoda, za visokokakovostno, ohlajeno ali zamrznjeno goveje meso, ki spada med pozicije 0201 30 00 in 0202 30 90 skupne carinske tarife.

2. Zadevna dajatev za kvoto je 20 % glede na vrednost.

3. Leto, za katero velja kvota, traja od 1. julija do 30. junija.

Člen 2

Podrobna pravila za uporabo te uredbe, ki je bila sprejeta v skladu s postopkom, določenim v členu 43 Uredbe (ES) št. 1254/1999, zajemajo določbe, ki uporabo kvote iz člena 1, pogojujejo z predložitvijo potrdila o pristnosti, ki jamči za vrsto in poreklo proizvodov.

Člen 3

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 27. junija 2002

Za Svet

Predsednik

M. Arias Cañete

[1] UL L 160, 26.6.1999, str. 21. Uredba, kakor je bila nazadnje spremenjena z Uredbo Komisije (ES) št. 2345/2001 (UL L 315, 1.12.2001, str. 29).

--------------------------------------------------
Uredba komisije (ES) št. 159/2003

z dne 29. januarja 2003

o spremembi Uredbe (ES) št. 2377/2002 o odprtju in zagotavljanju upravljanja tarifnih kvot Skupnosti za pivovarski ječmen iz tretjih držav in o odstopanju od Uredbe Sveta (ES) št. 1766/92

KOMISIJA EVROPSKIH SKUPNOSTI JE −

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2] in zlasti člena 12(1) Uredbe,

ob upoštevanju naslednjega:

(1) Uredba (ES) št. 2377/2002 [3] odpira tarifno kvoto za uvoz 50000 ton pivovarskega ječmena z oznako KN 10030050. Ta oznaka KN je bila določena v posebnem urugvajskem krogu pogajanj in se nanaša na oznako HS 100300. Da bi se izognili praktičnim carinskim problemom, se pri uvozu pivovarskega ječmena po tej kvoti uporablja oznaka HS 100300, ki zajema pivovarski ječmen.

(2) Ukrepi, predvideni s to Uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Člen 2(1) Uredbe (ES) št. 2377/2002 se nadomesti z:

"1. Odpre se tarifna uvozna kvota za 50000 ton pivovarskega ječmena z oznako HS (ex) 100300 za uporabo v proizvodnji piva, ki se stara v bukovih sodih."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 358, 31.12.2002, str. 95.

--------------------------------------------------
Uredba Komisije (ES) št. 145/2003

z dne 27. januarja 2003

o deveti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 s 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kot je bila nazadnje spremenjena z Uredbo Komisije (ES) št. 2083/2002 [2], in zlasti člena 7(1), prva alinea, te uredbe,

ob upoštevanju naslednjega:

(1) Priloga I Uredbe (ES) št. 881/2002 navaja osebe, skupine in entiete, za katere velja zamrznitev sredstev in ekonomskih virov iz te uredbe.

(2) 22. januarja 2003 se je Odbor za sankcije odločil spremeniti seznam oseb, skupin enitet, za katere mora veljati zamrznitev sredstev in ekonomskih virov, in se zato Priloga I ustrezno spremeni.

(3) Da bi zagotovili učinkovitost ukrepov, predvidenih v tej uredbi, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I Uredbe (ES) št. 881/2002 se spremeni v skladu s Prilogo te uredbe.

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. januarja 2003

Za Komisijo

Christopher Patten

Član komisije

[1] Ul L 139, 29.5.2002, str. 9.

[2] Ul L 319, 23.11.2002, str. 22.

--------------------------------------------------

PRILOGA

Priloga I Uredbe (ES) št. 881/2002 se spremeni na naslednji način:

Naslednje fizične osebe se dodajo pod poglavje "Fizične osebe":

1. g. Nabil Abdul Sayadi (aka Abu Zeinab);

2. ga. Patricia Vinck (aka Souraya P. Vinck).

--------------------------------------------------